Rapport mill-Kummissjoni Rapport - Annwali tal-istrument ta' politika strutturali għal qabel l-adeżjoni (ISPA) 2007 [SEC(2008) 2681] /* KUMM/2008/0671 finali */





[pic] | IL-KUMMISSJONI TAL-KOMUNITAJIET EWROPEJ | Brussell 27.10.2008 KOM(2008) 671 finali RAPPORT MILL-KUMMISSJONI RAPPORT ANNWALI TAL-ISTRUMENT TA' POLITIKA STRUTTURALI GĦAL QABEL L-ADEŻJONI (ISPA) 2007 [SEC(2008) 2681] WERREJ 1. Proġetti ġodda tal-ISPA 5 2. Impenji Ġodda 5 3. Proġetti ffinanzjati bejn l-2005-2007 5 4. Ħlasijiet 6 5. Tabella ta' sommarju 7 6. Il-forom u l-provvista ta' assistenza teknika 8 7. Għajnuna teknika fuq l-inizjattiva tal-pajjiż benefiċjarju 8 8. Implimentazzjoni 10 9. Monitoraġġ tal-Proġetti 10 10. Amministrazzjoni u kontroll finanzjarju – inkluż l-EDIS 11 11. Valutazzjoni tar-riskji 12 12. Is-sejbiet tal-Qorti Ewropea tal-Awdituri 12 13. Il-kofinanzjament mis-sieħba – il-BEI, il-BERŻ u l-KfW 12 14. Ix-xiri pubbliku 13 15. Il-politika tal-kompetizzjoni 13 16. Il-politika Ambjentali 13 17. Il-politika tat-trasport 14 18. Azzjoniijiet pubbliċi 15 Introduzzjoni Wara l-Kunsill Ewropew ta' Brussell f'Ġunju 2004, li ta l-istat ta' pajjiż kandidat lill-Kroazja, dan il-pajjiż ibbenefika milll-ISPA sa mill-1 ta' Jannar 2005. Il-Kroazja għalhekk imxiet wara l-passi tal-pajjiżi benefiċjarji ta' qabel tal-ISPA, li rċevew għajnuna tal-ISPA minn meta dan l-istrument twaqqaf fis-sena 2000. Fl-1 ta' Jannar 2007, il-Bulgarija u r-Rumanija saru membri tal-Unjoni Ewropea u waqfu jirċievu għajnuna minn fondi ta' qabel l-adeżjoni inkluż l-ISPA. Bħala riżultat ta' dan, dan ir-rapport ikopri l-attivitajiet tal-ISPA mnedija fil-Kroazja biss, billi din baqgħet l-uniku pajjiż riċevitur tal-finanzjamenti tal-ISPA. Ir-rappurtaġġ tal-implimentazzjoni tal-proġetti tal-ISPA/Fond ta' Koeżjoni fir-Rumanija u fil-Bulgarija se jkunu koperti fir-rapport annwali tal-Fond ta' Koeżjoni. L-ISPA bħala programm waqaf jeżisti fl-aħħar tal-2006 u b'hekk l-ebda proġett ġdid ma huwa se jkun approvat. Għaldaqstant dan ir-rapport u kull rapport futur tal-ISPA se jkopri esklussivament l-implimentazzjoni ta' dawk il-proġetti ISPA fil-Kroazja li diġà kienu approvati. Is-sena 2007 fil-Kroazja kienet waħda ta' ħafna sfidi. L-għan ewlieni kien li jibda l-proċess ta' sejħiet għall-kuntratti varji biex l-iżbors ta' fondi jkun jista' jibda. Progress f'dan ir-rigward kien osservat b'numru ta' tenders ikunu mħabbra qabel l-aħħar tas-sena. Minħabba li t-tenders rispettivi kienu varati biss lejn l-aħħar tas-sena, il-progress evidenti fir-rigward tal-iżbors tal-fondi huwa vera minimu. Fl-2007 attenzjoni partikolari kienet mogħtija lit-transformazzjoni tal-Aġenzija tal-Implimentazzjoni minn Unità Ċentrali tal-Finanzjament u tal-Kuntratti (CFCU - korp stabbilit fl-istrutturi tal-Ministeru tal-Finanzi) għal Aġenzija Ċentrali tal-Finanzjament u tal-Kuntratti (CFCA – aġenzija tal-gvern). Din il-bidla kienet neċessarja sabiex tkun possibbli l-provvista ta' inċentivi finanzjarji aktar attraenti u inċentivi oħra għall-istaff, biex tkun żgurata ż-żamma tal-istaff u l-ingaġġ ta' staff addizzjonali b'esperjenza xierqa. Dawn iż-żewġ azzjonijiet kienu implimentati bħala risposta għar-rakkomandazzjonijiet tal-awdituri tal-Kummissjoni fl-2006. Il-baġit tal-ISPA Skont is-sistema ta' kontabilità tal-Kummissjioni li hija bbażata fuq l-attività, il-baġit tal-ISPA kien kopert minn żewġ linji ta' baġit: il-linja ta' baġit funzjonali B13.01.04.02 u l-linja ta' baġit operattiva B13.05.01.01. L-ewwel linja tinkludi l-mezzi biex tkun koperta l-ispiża amministrattiva tal-Assistenza Teknika (AT) (l-aktar biex ikunu raffurzati d-Delegazzjonijiet tal-KE) li spiċċat fl-aħħar tal-2006, filwaqt li t-tieni linja tinkludi l-approprjazzjonijiet ta' ħlasijiet disponibbli għall-implimentazzoni u l-operat effettiv tal-ISPA għall-pajjiżi fil-fażi ta' qabel l-adeżjoni li huma l-Kroazja, l-Bulgarija u r-Rumanija. Il-linja tal-baġit B13.05.01.01, li ammontat għal EUR 265 714 000 fl-2007 (għall-Bulgarija, r-Rumanjia u l-Kroazja), tkopri l-ispejjeż kollha għall-ko-finanzjament ta' proġetti infrastrutturali (miżuri). Billi kemm ir-Rumanija u l-Bulgarija saru Stati Membri fl-1 ta' Jannar 2007, il-ħlasijiet elenkati hawn taħt mil-linja tal-baġit B13.05.01.01 jirreferu esklussivament għall-Kroazja. Tabella 1: Il-baġit tal-ISPA għall-2007 – f’Euro Linja Baġitarja | Ħlasijiet implimentati | Linja funzjonali tal-baġit B13.01.04.02 | 0 | Linja operattiva tal-baġit B13.05.01.01 (Kroazja biss) | 124,629 | Total | 124,629 | Finanzjament tal-proġetti PROġETTI ġODDA TAL-ISPA L-ebda proġett ġdid tal-ISPA ma ġie adottat fl-2007. IMPENJI ĠODDA L-ebda impenn ġdid ma kien magħmul fl-2007 la għal proġetti fis-settur tal-ambjent u lanqas f'dak tat-trasport. PROġETTI FFINANZJATI BEJN L-2005-2007 Bejn l-2005 u l-2007, il-Kummissjoni approvat total ta' sitt proġetti fuq il-bażi ta' proposti sottomessi mill-Kroazja. Minn dawn il-proġetti, tlieta jikkonċernaw is-settur tal-ambjent, tnejn is-settur tat-trasport, u miżura AT orizzontali (għall-organizzazzjoni ta' kumitati statutorji ta' monitoraġġ u aġenziji għall-appoġġ tal-implimentazzjoni tal-ISPA). Il-prezz tal-investiment totali eliġibbli ta' dawn il-proġetti huwa ta' EUR 123.052 miljun, b'total ta EUR 59 miljun, jew 47,9 % bħala għotjiet tal-ISPA. EUR 1,0 miljun oħra kienu allokati biex ikopru l-ispejjeż tal-amministrazzjoni tal-programm tal-ISPA mill-Kummissjoni u b'hekk kienu allokati s-EUR 60 miljun kollha ta' fondi tal-ISPA allokati lill-Kroazja sal-aħħar tal-programm. Sal-aħħar tal-2007, il-Kummissjoni kienet ikkommettiet 100 % tal-fondi tal-ISPA merfugħa għall-Kroazja li jkopru l-perjodu mill-2005 sal-2007 bl-impenji maqsuma b'mod ibbilanċjat bejn is-setturi tal-ambjent u tat-trasport. Tabella 2: Proġetti approvati fil-Kroazja fil-perjodu 2005-2007 - f'Euro Trasport | 2 | 76,502,738 | 29,271,310 | 38.26 | 29,271,310 | TA Orizzontali | 1 | 262,335 | 262,335 | 100 | 262,335 | Ambjent | 3,043,266 | 0 | 3,043,266 | Trasport | 2,975,344 | 0 | 2,975,344 | AT | 52,467 | 124,629 | 177,096 | Total | 6,071,077 | 124,629 | 6,195,706 | TABELLA TA' SOMMARJU It-tabella 4 ta' hawn taħt tipprovdi ħarsa ġenerali tal-interventi tal-ISPA għas-sena 2007 u għall-perjodu 2005-2007. Tabella 4: Proġetti deċiżi fil-Kroazja fil-perjodu 2005-2007 - f'Euro Sotto-settur | Nru ta' proġetti | Spejjeż eleġibbli | Kontribuzzjoni tal-ISPA | 2007 | 2005 – 2007 | Ilma u drenaġġ | 0 | 0 | 0 | 0 | 0 | 0 | 0 | Ilma u drenaġġ inkluż it-trattament | 1 | 36,000,000 | 22,500,000 | 0 | 0 | 22,500,000 | 2,250,000 | Impjant tat-trattament tal-ilma tal-skart | 0 | 0 | 0 | 0 | 0 | 0 | 0 | Skart solidu | 1 | 8,823,601 | 6,000,049 | 0 | 0 | 6,000,049 | 600,005 | Kwalità tal-arja | 0 | 0 | 0 | 0 | 0 | 0 | 0 | Orizzontali | 1 | 1,464,100 | 966,306 | 0 | 0 | 966,306 | 193,261 | Total settorali | 3 | 46,287,701 | 29,466,355 | 0 | 0 | 29,466,355 | 3,043,266 | Trasport | Toroq | 0 | 0 | 0 | 0 | 0 | 0 | 0 | Ferroviji | 1 | 75,761,000 | 28,789,180 | 0 | 0 | 28,789,180 | 2,878,918 | Toroq u ferroviji | 0 | 0 | 0 | 0 | 0 | 0 | 0 | Kanali interni | 0 | 0 | 0 | 0 | 0 | 0 | 0 | Ajruporti | 0 | 0 | 0 | 0 | 0 | 0 | 0 | Orizzontali | 1 | 741,738 | 482,130 | 0 | 0 | 482,130 | 96,426 | Total settorali | 2 | 76,502,738 | 29,271,310 | 0 | 0 | 29,271,310 | 2,975,344 | Orizzontali | AT | 1 | 262,335 | 262,335 | 0 | 124,629 | 262,335 | 177,096 | Total tas-settur | 1 | 1,464,100 | 966,306 | 0 | 0 | 966,306 | 193,261 | Trasport | Total tas-settur | 1 | 741,738 | 482,130 | 0 | 0 | 482,130 | 96,426 | AT orizzontali | Total tas-settur | 1 | 262,335 | 262,335 | 0 | 124,629 | 262,335 | 177,096 | TOTAL |3 | 2,468,173 |1,710,771 |0 |124,629 |1,710,771 |466,783 | | L-amministrazzjoni u l-implimentazzjoni IMPLIMENTAZZJONI L-ewwel żewġ proġetti tal-ISPA fil-Kroazja kienu approvati f'Diċembru 2005, b'erbgħa oħra jkunu approvati f'Lulju u Settembru 2006. Sal-aħħar tal-2007 l-implimentazzjoni fiżika kienet bdiet biss f'wieħed minn dawn il-proġetti (2005HR16PPT001). Minkejja dan, xi progress kien reġistrat fir-rigward tal-ewwel żewġ proġetti approvati fl-2005 bi tliet tenders għal xogħlijiet imħabbra sal-aħħar tas-sena. Barra minn hekk, kienu mħabbra tenders għal ħames kuntratti ta' servizzi, kif ukoll għal erba' Kuntratti ta' Qafas. Sal-aħħar tas-sena l-erba' Kuntratti ta' Qafas kienu ffirmati u xogħol fuqhom kien beda. Ta' min jinnota li t-tenders kollha (tnejn ta' xogħlijiet u wieħed ta' servizzi) għal proġett wieħed ta' infrastruttura (2005HR16PPT001) kienu mħabbra sal-aħħar tal-2007. Hemm numru ta' raġunijiet għar-rata fqira ta' implimentazzjoni fil-Kroazja. L-ewwelnett l-Aġenzija tal-Implimentazzjoni sofriet minn nuqqas ta' staff ta' esperjenza xierqa u amministrazzjoni fqira. Barra minn hekk, l-Aġenzija kienet riorganizzata matul is-sena u għadhom ma ġewx mimlija r-rwoli kollha fl-istruttura l-ġdida. Problemi oħra jirriżultaw min-nuqqas ta' esperjenza tal-benefiċjarji finali fir-rigward tal-preparazzjoni u l-ħruġ ta' tenders internazzjonali, nuqqas ta' staff adegwat u nuqqas ta' familjarità mal-proċeduri tal-ISPA. Kawża oħra li affettwat il-veloċità tal-implimentazzjoni kienet il-proċeduri burokratiċi eċċessivi stabbiliti mill-Kroati biex jamministraw u jimmonitorjaw il-proċess ta' implimentazzjoni tal-proġett. Il-Kummissjoni ssuġġeriet f'numru ta' okkażjonijiet biex il-proċedura tiġi simplifikata. Fil-mument tal-kitba l-ebda proġett ma huwa fir-riskju li ma jilħaqx ir-regola N+2[1]. MONITORAġġ TAL-PROġETTI Il-monitoraġġ u l-valutazzjoni ġenerali tal-progress u l-effettività tal-implimentazzjoni hija megħjuna minn laqgħat regolari fl-uffiċċji tad-Delegazzjoni tal-KE, rapporti ta' monitoraġġ minn korpi implimentattivi, kontrolli fuq is-sit minn staff tal-Kummissjoni u monitoraġġ formali permezz ta' żewġ laqgħat fis-sena tal-Kumitat għall-Monitoraġġ tal-ISPA fil-Kroazja. Minbarra l-eżerċitar tas-setgħat tal-Kummissjoni għall-approvazzjoni tat-tenders u l-kuntratti, id-Delegazzjoni tal-KE tinsab fl-aħjar pożizzjoni biex tiżgura l-progress fuq il-post u tikkomunika mal-awtoritajiet nazzjonali u l-benefiċjarji finali dwar kwalunkwe problema li tista' tinqala'. Żewġ Kumitati għall-Monitoraġġ tal-ISPA kienu miżmuma fil-Kroazja fl-2007; f'Ġunju u Diċembru rispettivament. Il-punti prinċipali li ħarġu minn dawn il-laqgħat kienu l-bżonn li tiżdied il-veloċità tal-proċess ta' ħruġ ta' tenders u kuntratti u li jkun żgurat li l-kuntratti tal-assistenza teknika għall-preparazzjoni ta' listi ta' proġetti futuri jkunu maħruġa kemm jista' jkun malajr sabiex ikunu evitati problemi aktar tard fl-assorbiment tal-fondi tal-IPA. Barra minn hekk, il-Kummissjoni saħqet il-bżonn li jintużaw kemm jista' jkun malajr il-miżuri ta' assistenza teknika finanzjati mill-ISPA li huma disponibbli għall-provvista ta' għajnuna teknika u amministrattiva għall-aġenzija u ministeri relevanti fil-qasam. Filwaqt li implimentazzjoni fiżika bil-mod kienet rikonoxxuta l-Kumitat innota li numru ta' tenders kienu maħruġa sal-aħħar tas-sena u, fuq din il-bażi, għandu jkun hemm tkabbir sinifikanti fil-ħlasijiet fl-2008. AMMINISTRAZZJONI U KONTROLL FINANZJARJU – INKLUż L-EDIS Ir-rekwiżiti ewlenin għall-amministrazzjoni u l-kontroll finanzjarja kif ukoll għat-trattament tal-irregolaritajiet huma rregolati mid-dispożizzjonijiet tar-Regolament tal-ISPA u tal-Anness III tal-Memoranda ta’ Finanzjament, kif applikabbli skont is-sistema ex ante ta' kontroll mill-Kummissjoni. Dawn ir-rekwiżiti huma simili għal dawk applikabbli għall-Fond ta' Koeżjoni u l-Fondi Strutturali. L-elementi prinċipali jirreferu għat-twaqqif ta' sistemi u proċeduri interni ta' kontroll finanzjarju li jistgħu jiżguraw proċeduri ta' xiri trasparenti u mhux diskriminatorji, il-preċiżjoni tal-ispiża dikjarata, kapaċità adegwata ta' verifika interna, rekord suffiċjenti tas-segwenza tal-fatti u trattament xieraq tal-irregolaritajiet. Minħabba r-rittmu baxx tal-progress tal-implimentazzjoni tal-proġett tal-ISPA kien deċiż li l-ebda verifiki speċifiċi tal-ISPA ma jsiru fl-2007 għall-Kroazja. Madankollu, saret verifika ta' parir mit-Taqsima tal-Kontroll u l-Verifika tad-DĠ għall-Politika Reġjonali dwar il-Fond Nazzjonali u l-Aġenzija tal-Implimentazzjoni (CFCU) f'April 2007 bħala segwitu tal-missjoni preċedenti ta' akkreditazzjoni tal-ISPA DIS (Sistema ta' Implimentazzjoni Deċentralizzata). Il-konklużjonijiet ġenerali tal-missjoni għall-parti relatata mal-ISPA kkonċernaw iċ-ċaqliq għoli ta' staff fis-CFCU, u sussegwentement miżuri li jiżguraw iż-żamma tal-istaff kif ukoll il-livell mhux suffiċjenti ta' ċċekkjar ta' dokumenti mis-CFCU qabel dawn ikunu sottomessi lid-Delegazzjoni tal-KE għall-approvazzjoni. DIS Ir-rekwiżit għal-akkreditazzjoni tad-DIS tal-Aġenzija tal-Implimentazzjoni tal-ISPA, is-CFCU (issa trasformata fis-CFCA), isegwi d-dispożizzjonijiet tal-Artikolu 164 tar-Regolament Finanzjarju. L-akkreditazzjoni tad-DIS kienet mogħtija mill-Kummissjoni fit-13 ta' Frar 2006. EDIS Sakemm l-EDIS (is-Sistema ta' Implimentazzjoni Deċentralizzata Estiża - li tirrikjedi kontroll ex-post biss) tkun mogħtija, l-istaff tad-Delegazzjoni tal-KE fil-Kroazja se jkompli bil-kontrolli ex-ante u jieħu rwol importanti fis-superviżjoni tal-miżuri ta' amministrazzjoni, implimentazzjoni u monitoraġġ ta' kuljum. Bħalissa l-għan huwa li tinkiseb l-EDIS għall-Kroazja sal-aħħar tat-tieni nofs tal-2009. Sa ċertu punt il-preparazzjonijiet għall-bidla għall-EDIS jiddependu fuq it-titjib tal-funzjoni tal-istruttura tad-DIS eżistenti. VALUTAZZJONI TAR-RISKJI L-istrateġija ta' verifika ppjanata għall-2007 u s-snin sussegwenti kienet ibbażata fuq ir-riżultati tal-analiżi tal-istat tal-implimentazzjoni tal-ISPA u l-għanijiet relatati tad-Direttorat tal-Verifika tad-DĠ għall-Politika Reġjonali. L-istrateġija ta' verifika tistipula għanijiet li huma definiti mill-amministrazzjoni tad-DĠ għall-Politika Reġjonali. Dawn l-għanijiet huma definiti fuq il-bażi ta' diskussjonijiet dettaljati mad-direttorati operattivi li matulhom tinxtered informazzjoni dwar riskji potenzjali. L-istrateġija ta' verifika tistipula l-azzjonijiet biex jintlaħqu dawn l-għanijiet, b'kunsiderazzjoni tar-riskji identifikati. B'mod ġenerali, ir-riskji huma minimizzati permezz tal-implimentazzjoni ta' din l-istrateġija. L-ebda verifika ma saret fl-2007 minħabba l-progress limitat fl-implimentazzjoni. Skont is-sistema tal-approvazzjoni ex-ante , il-prijorità hija li jkun żgurat li biżżejjed proċeduri ta' kontroll huma stipulati dwar l-implimentazzjoni tal-proġett u l-ħlasijiet.Madankollu, l-amministrazzjoni tal-fondi ta’ qabel l-adeżjoni għandha riskju inerenti billi l-fondi huma mqassma minn diversi organizzazzjonijiet u sistemi. L-eliġibilità tal-ispiża hija determinata permezz tal-konformità ma' regoli u kundizzjonijiet ffissati fuq livell Komunitarju u nazzjonali li jistgħu jwasslu għal kumplessità u riskju ta' misinterpretazzjoni. L-awtoritajiet Kroati qegħdin jippjanaw biex jissottomettu l-applikazzjoni biex iwaqqgħu l-kontroll ex-ante għall-proġetti tal-ISPA matul it-tieni nofs tal-2009 skont id-dispożizzjonijiet tar-Regolament 1266/1999. IS-SEJBIET TAL-QORTI EWROPEA TAL-AWDITURI L-ebda missjoni jew verifika ma saret fil-Kroazja fl-2007. IL-KOFINANZJAMENT MIS-SIEħBA – IL-BEI, IL-BERŻ U L-KFW Minħabba l-esperjenza tagħhom fil-preparazzjoni u l-implimentazzjoni ta' proġetti, il-Kummissjoni żammet kuntatt regolari ma' dawn l-istituzzjonijijet ta' self, kemm fuq livell orizzontali kif ukoll għall-fini ta' koordinament ta' politika u kwistjonijiet ta' metodoloġija dwar il-programmazzjoni u l-implimentazzjoni, u fuq livell ta' pajjiż. Il-ħiliet speċjalizzati ta’ dawn il-Banek fl-istrutturar ta' taħlit differenti ta' ffinanzjar permezz ta' għotjiet/self, inklużi arranġamenti ta' sħubija bejn is-servizz pubbliku u l-privat, huma ta' għajnuna kbira għat-tijib tal-kwalità tal-proġetti ffinanzjati mill-ISPA. Madankollu, il-BEI ma huwa involut fl-ebda proġett tal-ISPA fil-Kroazja, bil-BERŻ ikun l-unika IFI li hija attivament involuta fi proġett tal-ISPA fil-Kroazja. Proġett ambjentali approvat fl-2005 huwa kofinanzjat minn self mill-BERŻ – il-Programm tat-Trattament tal-Ilma u tad-Dranaġġ ta' Karlovac. Kontribut għall-politika Komunitarja IX-XIRI PUBBLIKU Mill-bidunett tal-ISPA, it-twettiq tar-rekwiżiti legali għal xiri pubbliku li jkun sod, ġust u trasparenti kif ipprovdut fil-PRAG instab li kienet sfida kbira. F'ħafna każijiet, iċ-ċertezza ta' kompatibilità mal-prinċipji ta' xiri tal-UE wasslet għal dewmien fl-implimentazzjoni tal-proġetti tal-ISPA. Is-servizzi tal-Kummissjoni – speċjalment id-Delegazzjoni tal-KE f'Żagreb - kellha tintervjeni spiss, mhux biss biex tiċċekkja li l-proċeduri kienu applikati b'mod tajjeb iżda wkoll biex tirranġa żbalji, biex titkellem ma’ korpi mhux sodisfatti, u biex tfiehem lill-aġenzija għall-implimentazzjoni kif il-proċeduri konċernati għandhom ikunu implimentati. Regolarment, il-kwalità tad-dokumenti tat-tender ikollha bżonn tkun imtejba b'riżultat ta' dewmien fit-tħabbir tat-tender. L-effett kumulattiv ta' dawn l-interventi kien dewmien addizzjonali fil-proċess ta' implimentazzjoni. L-approvazzjoni ex-ante mill-Kummissjoni li tirregola l-proċess ta' tenders u kuntratti tal-ISPA huwa għalhekk ġustifikat sakemm il-kundizzjonijiet jeżistu biex tkun mogħtija l-EDIS (ara aktar 'l fuq). Taħt is-sistema ta' approvazzjon ex-ante u skont id-deċiżjoni tad-DIS għall-għoti ta' poteri amministrattivi, is-CFCA biss għandha r-rwol tal-awtorità kuntrattwali responsabbli għall-implimentazzjoni tal-proġett, filwaqt li l-Kummissjoni tapprova kull pass fil-proċess ta' xiri. Ta' min jinnota ukoll, li għalkemm il-Kummissjoni ma hijiex sieħba fil-kuntratt, hija għandha parti mir-responsabilità fil-validità tal-proċeduri tal-proċess ta' xiri (mingħajr l-approvazzjoni tal-Kummissjoni, il-kuntratti konklużi bejn il-benefiċjarji u l-kuntratturi ma humiex validi). IL-POLITIKA TAL-KOMPETIZZJONI Billi l-assistenza tal-ISPA hija diretta primarjament biex tkopri spejjeż pubbliċi – jew l-ekwivalenti – li jikkonċernaw proġetti ta' utilità, din ġeneralment ma tikkawżax problemi ta' nuqqas ta' kompatibilità mar-regoli tal-Komunità dwar kompetizzjoni. Sakemm ir-regoli dwar xiri pubbliku ma jkunux miksura, u sakemm aċċess liberu għal din l-infrastruttura jkun garantit għall-operaturi kollha li jilħqu l-kundizzjonijiet tekniċi u legali neċessarji, din l-assistenza ma tagħti l-ebda vantaġġ lil xi azjenda speċifika. IL-POLITIKA AMBJENTALI Bil-provvista ta’ għajnuna diretta għal proġetti ambjentali li għandhom prijorità, l-ISPA kkontribwiet għall-implimentazzjoni tal-politika ambjentali u l-kompatibilità mal-istandards tal-UE fil-Kroazja. L-esperjenza mirbuħa mill-iżvilupp u l-implimentazzjoni tal-proġett tiżviluppa kapaċità amministrattiva u żżid il-veloċità tar-riforma settorjali fis-settur tal-ambjent. B'mod partikolari, il-kapaċità amministrattiva qed tkun imsaħħa fir-rigward tal-ippjanar u l-prijoritizzazzjoni tal-investiment ambjentali. Hemm bżonn sforzi kontinwi u aktar qawwija fir-rigward tal-implimentazzjoni tal-leġiżlazzjoni relatata mas-SIA, speċjalment fir-rigward tal-aspetti ta' konsultazzjoni pubblika. Huwa mistenni li l-ISPA b'dawn il-modi tikkontribwixxi għal progress fil-protezzjoni tal-ambjent fil-Kroazja. Jeżistu problemi minħabba d-diffikultajiet għall-awtoritajiet tal-ambjent biex iġibu fondi adegwati u staff billi ċ-ċaqliq għoli ta' staff qed jikkanċella kull benefiċċju mirbuħ minn taħriġ jew esperjenza. F'dan ir-rigward, huwa importanti jkun enfasizzat li, sa fejn għandu x'jaqsam mal-Kroazja, fid-dawl tal-introduzzjoni tal-IPA, bin-numru akbar ta' korpi u lista ta' proġetti addizzjonali, il-provvista ta' riżorsi finanzjarji u umani għall-implimentazzjoni (inklużi monitoraġġ, spezzjoni, provvista ta' permessi u rappurtaġġ) trid tkun żgurata. IL-POLITIKA TAT-TRASPORT In-netwerks tat-trasport fil-Kroazja, miftiehma skont TINA (Evalwazzjoni tal-Ħtiġijiet tal-Infrastruttura tat-Trasport) u REBIS (Studju dwar l-Infrastruttura tar-Reġjun tal-Balkani) inbnew madwar qafas ta’ kurituri pan-Ewropej. Ħafna minnhom huma mqassma madwar it-territorju tal-Kroazja inklużi l-Kurituri VII (ix-xmara Danubju), X (Salzburg-Ljubljana-Zagreb-Beograd-Nis-Skopje-Veles-Thessaloniki, inkluża l-fergħa Xa) kif ukoll il-Kuritur V, li għandu żewġ fergħat fil-Kroazja (Vb - Budapest, Zagreb Rijeka, u Vc - Budapest, Sarajevo, Ploče). Dawn in-netwerks kienu wżati bħala bażi ta' ppjanar għall-istrateġiji tat-trasport nazzjonali għall-finijiet tal-ISPA. Bħala konsegwenza ta' dan, il-proġett tat-trasport uniku tal-ISPA jifforma parti min-netwerks TINA u REBIS, jiġifieri jikkonċerna l-kostruzzjoni jew r-riabilitazzjoni ta’ sezzjoni, punt nodali, jew aċċess li għandu x’jaqsam man-netwerks. In-netwerks TEN-T għall-Kroazja huma bbażati fuq ir-rakkomandazzjonijiet tas-SEETO (L-Osservatorju tat-Trasport tax-Xlokk tal-Ewropa). Koordinazzjoni bejn l-istrumenti ta’ qabel l-adeżjoni Kif mitlub mir-Regolament ta’ Koordinazzjoni[2], il-Kummissjoni tiżgura koordinazzjoni mill-qrib bejn it-tliet strumenti ta’ qabel l-adeżjoni l-PHARE, is-SAPARD u l-ISPA. Skont id-dispożizzjonijiet ta' dan ir-Regolament il-Kumitat għall-Amministrazzjoni tal-PHARE għandu rwol speċjali fil-koordinazzjoni ġenerali tat-tliet strumenti ta' qabel l-adeżjoni. Koordinazzjoni mal-Kumitat Konġunt għall-Amministrazzjoni (tal-PHARE) Il-Kumitat Konġunt għall-Amministrazzjoni huwa responsabbli biex jikkoordina l-monitoraġġ ta' kull strument ta' qabel l-adeżjoni u biex jevalwa l-progress ġenerali tal-assistenza ffinanzjata mill-UE fil-pajjiżi benefiċjarji. Il-Kumitat jagħti rakkomandazzjonijiet lill-Kumitat tal-ISPA jew lill-Kummissjoni meta relevanti. Koordinazzjoni mad-Delegazzjonijiet tal-KE Laqgħat perjodiċi kienu organizzati mis-servizzi tal-Kummissjoni (DĠ Tkabbir, DĠ Relazzjonijiet Esterni u DĠ Politka Reġjonali) bl-esperti fid-Delegazzjonijiet responsabbli għall-PHARE u l-ISPA biex jiddiskutu kwistjonijiet ta' programmazzjoni u implimentazzjoni, b'mod partikolari dawk relatati mat-tenders u l-kuntratti. Koordinazzjoni mal-istrument tal-IPA Sabiex tkun żgurata l-koordinazzjoni tal-attivitajiet u l-prevenzjoni tad-duplikazzjoni ż-żewġ Kumitati għall-Monitoraġġ tal-ISPA miżmuma fil-Kroazja fl-2007 kienu organizzati matul il-Kumitati għall-Monitoraġġ Settorjali tal-IPA għall-komponent tal-Iżvilupp Reġjonali. Barra minn hekk, ta' min jinnota li żewġ miżuri ta' assistenza teknika li kienu ffinanzjati mill-ISPA jikkonċernaw il-preparazzjoni ta' lista ta' proġetti għall-implimentazzjon permezz tal-kofinanzjament tal-IPA. B'dan il-mod għandu jkun ittamat li jkun hemm tranżizzjoni bla skossi mill-istrument tal-ISPA għal dak tal-IPA u implimentazzjoni kontinwa tal-miżuri fis-setturi rispettivi. AZZJONIIJIET PUBBLIċI L-ebda attività pubbliċitarja ma saret fl-2007 fir-rigward tal-proġetti tal-ISPA għaliex l-ebda proġett ma kien laħaq l-istadju ta' implimentazzjoni fiżika. Madankollu, ċerimonja ta' ffirmar hija ppjanata għall-firma tal-ewwel kuntratt ta' xogħlijiet (dwar il-proġett: Riabilitazzjoni tal-Ferrovija minn Vinkovci għal Tovarnik) fl-2008. Il-ġurnalisti rilevanti se jkunu mistiedna jattendu. [1] Ir-regola N+2 tirreferi għar-rekwiżit li tender tax-xogħol prinċipali jew kuntratt ta' provvista skont miżura għandu jkun varat sa sentejn mill-firma tal-Memorandum ta' Finanzjament tiegħu. Fil-każ ta' miżura li tinkludi esklussivament kuntratti ta' servizzi l-N+2 tirreferi għall- firma tal-kuntratt tas-servizz prinċipali fi żmien sentejn mill-firma tal-Memorandum ta' Finanzjament tiegħu [2] Ir-Regolament tal-Kunsill (KE) Nru 1266/1999 tal-21 ta' Ġunju 1999 dwar il-koordinazzjoni tal-għajnuna lill-pajjiżi applikanti fil-qafas tal-istrateġija ta' qabel l-adeżjoni.